LORNS MAIKLSS PIEDĀVĀ
GADU UN TRĪS MĒNEŠUS PIRMS ŠMIGADŪNAS
KUNGS & KUNDZE
Un paldies manām brīnišķīgajām līgavas māsām, ka atbrauca
uz Alaiansu Nebraskā, uz mūsu izbraukuma kāzām.
Un visbeidzot es gribētu pacelt glāzi par vectētiņu un vecmāmiņu Froimsoniem,
ka viņi man parādīja, kā jāizskatās īstai mīlestībai.
Pirms 50 gadiem viņi devās pastaigā un aizgāja pa taisno sarakstīties.
Viņi vienkārši zināja.
Mans vectēvs to sauca par "Froimsona sajūtu".
Un, Edij, man ir šī Froimsona sajūta attiecībā uz tevi.
Labi, līgavas māsas. Laiks dejot.
Es nezinu šo dziesmu. Nikola mani par to nebrīdināja.
Norādes ir dziesmā. Tu tikai seko.
Pa labi, pa labi Pa kreisi, pa labi
Pa kreisi, pa kreisi
Uz priekšu, pa labi
Un nu laiks līgavas māsu otrajām pusītēm
pievienoties dāmām uz deju grīdas.
-Labi. -Rādām, ko mākam!
Pa labi, pa labi Pa kreisi, pa labi
Pa kreisi, pa kreisi
Uz priekšu Pa labi, pa labi
Ir labi. Tev lieliski sanāk.
Un atpakaļ Pa kreisi, pa kreisi
Būtu bijis jauki mums dejot kopā.
Zinu, bet līnijdejas, kāzas un viss...
Tas man riebjas. Tu zini, cik ļoti.
Jā, bet tu mani pameti tur vienu, kas riebjas man.
Piedod.
Es tevi mīlu. Tu zini, ka es tevi mīlu, vai ne?
Jā, zinu.
Tātad Nikola un Edijs tagad ir precējušies.
Jā. Jā, trakums.
Viņi sāka draudzēties gadu pēc mums.
Labi. Kāds ir šā vakara TOP 3?
Šā vakara trīs briesmīgākie mirkļi. Saki!
Labi. Pirmais: kad Nikolas vectēvs tā piedzērās,
ka sāka dejot ar koku.
Nu, nevar noliegt Froimsonu sajūtu. Tiešām...
Otrais: jāsaka, tad, kad tā meitene iznāca laukā no fotobūdiņas.
-Basām kājām, rokās jēra iesms. -O jā.
Kad viņa iegāja, viņai pilnīgi noteikti tā iesma nebija.
Un trešais ir dīdžeja izvēlētā dziesma "Blurred Lines"
tēta un meitas dejai.
Robežas starp tētiem un meitām ir diezgan skaidras.
Sasodītais kungu punšs.
Labrīt, saulstariņ.
Sveiks! Liels paldies par vakarvakaru.
Bija ļoti jautri. Nu tad jau tiksimies.
Jipī jū.
Kur tu tā steidzies? Nepaliksi uz brokastīm?
O, oho.
Daudz gan. Tu tiešām esi papūlējies.
Nu, tā puisis dara, kad ir atradis īsto.
Kā, lūdzu?
Tu mani pieradināji
Šis buks vairs neklīst brīvi
Skaistā Ņujorkas dakterīte
Tu man tik mīlīgi uzsmaidīji
Aizrāvi mani un apreibināji
Tu mani pieradināji
Nu, ko teiksi? Esi gatava mani padarīt par precētu vīru?
O, Denij, nē.
Jūtos glaimota, bet es... Tas vairāk bija vienas nakts sakars.
Turklāt, zini, mums ar Džošu bija tikai tāda sīka mīlnieku ķilda,
es pieļāvu dažas kļūdas, ārkārtīgi seksīgas kļūdas.
Bet... Es domāju, mēs salīgsim mieru.
Tā ka... jā.
Es šmaukšu prom.
Un tu vari atkal būt pilsētas rakaris.
Bet pagaidi!
Kā es, nabaga atrakciju parka zēns
Gādāšu par savu jauno Smalko lielpilsētas līgavu
Un bērnu, kas mums gaidāms ir?
Nu tā. Es neesmu tava līgava.
Un nevajag uztraukties par mazuli,
jo man ir tā burvju lietiņa, ko sauc par IUS.
Protams, ja tas būs puika Viss būs labi
Bet ja tā būs meitene?
Vāra, smalka, rozā tērpta Meitene ar volāniem un sprogām?
Tas visu mainītu
Mainītu? Tiešām? Bet es atkārtošu, es neesmu stā...
Un tā kopš šīs dienas - zvēru es
Kādu naudiņu es sagādāšu Kaut kā - lai tur vai kas
Es samaksāju kolēģei, lai manā dzemdē ievieto vara T formas lietiņu,
kas neļauj pieķerties...
Man kāda nauda jāsadabū Bet nav kur to nopelnīt
Aizmirsti.
Man vajadzēs to nozagt Vai pat atņemt
Tas ir viens un tas pats.
Vai nočiept Vai savākt, vai nolaupīt, vai pievākt
Vai sagrābt, palaist nagus
Vai izkrāpt Vai aizlaisties ar to...
IZKLAIŽU MĀJA
LAIMES ZEME
-Ejam! -Dāmas, neesat kāda redzējusi Džošu?
Parādi gredzenu!
Parādi gredzenu! Parādi gredzenu! Parādi gredzenu! Parādi gredzenu!
Parādi gredzenu! Parādi gredzenu! Parādi gredzenu!
Dāmas, es ar lepnumu paziņoju, ka kopš šī brīža
jūs varat mani saukt par daktera Džoša Skinera kundzi.
Jipī jū.
Mela. Nāc šurp!
Mērgli! Tu saderinājies?
Pēc mūžīgās panikas,
kad vien tev lūdzu uzmest aci gredzeniem? Tiešsaistē!
Viņš gribēja mani nošaut.
Ko? Kurš?
Fermeris. Betsijas tēvs.
Viņš pielika pielādētu Elmera Fada bisi man pie sejas
un piespieda mani viņu uz vietas bildināt. Man nebija izvēles!
Tas nav smieklīgi!
Nedaudz ir.
Un, starp citu, tā meitene acīmredzot ir daudz jaunāka, nekā izskatās.
Jā, mēģināju tevi brīdināt.
Neesi redzējis Mūzikas skaņas? Līzelei ir 16 un tūlīt būs 29.
Un viņš ir ārsts!
Sievietēm agrīnajos mūziklos piešķirts tik maz gudrības.
Mirklīti.
Ko?
Hārvij, kas notiek?
Man ļoti žēl, Melisas jaunkundz.
Viņas pēkšņi ieradās un lika iztīrīt jūsu istabas.
Kas ir "viņas"?
Nu, tās ir...
Tās esam mēs.
Norūpējušās pilsētnieces - "Mātes pret nākotni".
"Mātes pret nākotni"?
Tad jūs iebilstat pret laika ritumu?
Mēs iebilstam, ka tādi lielpilsētas ļautiņi kā jūs
samaitā mūsu pilsētiņu ar savām urbānajām metodēm.
A pierādījums: jūs aizvedāt mežā un novedāt no ceļa nevainīgu meiteni.
Ko? Nē, es to neizdarīju. Nekas nenotika.
Un B pierādījums: jūs pavadījāt nakti ar laulības pārkāpēju Deniju Beiliju.
Arī manā gadījumā nekas nenotika.
Tieši tas pats, kas notika viņa gadījumā.
Un vai zināt?
Mūs abus aizskar šie dīvainie apgalvojumi.
Vienīgā aizskarošā lieta te ir jūsu uzvedība,
ko tagad oficiāli par nepiedienīgu nosaukušas "Mātes pret nākotni".
Tāpēc it neviens, tiešām - neviens, jums Šmigadūnā nedos pajumti.
Un, Hārvij, tu pat nedomā pēc mūsu aiziešanas viņus atkal ielaist.
Es tev redzu cauri.
Arī to, ka tev nav mugurkaula.
Lai jums visiem jauka diena!
Ejam, dāmas!
Tad tu ar to atrakciju parka puisi...
-Kāpēc? -Kāpēc tu izsolīji groziņu?
Es...
-Labi, klau, mēs abi pieļāvām kļūdas. -Jā.
Tāpēc ejam tālāk!
Mums ir daudz svarīgākas lietas.
Piemēram, tas, ka mani var nošaut.
Tas nenotiks, Džoš.
Mēs esam mūziklā, skaidrs? Mūziklā nevienu nenogalina.
Izņemot Oklahomu! Un Karuseli.
Un Klusā okeāna dienvidus. Un pareizi, Vestsaidas stāstu.
Izklausās, ka visos mūziklos nogalina.
Es esmu miris, mums nav kur nakšņot, un esam te iesprūduši uz mūžu.
Nē, neesam. Darīsim tā.
Tu ej sarauj attiecības ar Betsiju.
Tas fermeris tevi nenošaus.
Un es sameklēšu mēru un pajautāšu, vai viņš var palīdzēt atrast citu pajumti.
Un tad ko?
Un tad... Esam gudri, atradām ceļu laukā no IKEA.
Tiksim no šejienes laukā.
Labi.
Izklausās labi.
Es to darīšu.
Tev nekas nenotiks, apsolu.
Ei, Betsij.
Sveiks. Un tev es esmu daktera Džoša Skinera kundze.
Ak, Betsij.
Tā, mums par kaut ko jāaprunājas.
Kā tad. Proti, mums tik daudz kas jāizplāno.
Es tikai...
Nespēju sagaidīt, kad būšu precēta.
Jā, tas ir visai skaidrs. Bet vai zini?
Tu vēl esi jauna. Cik jauna, laikam nekad neuzzināsim.
Bet tev priekšā visa dzīve,
tāpēc nav vajadzības neko sasteigt, labi?
Bet ja tā ir īsta mīlestība...
Nu protams. Bet...
Pagaidi.
Ja nu tiešām?
Proti, kas to lai zina, ko Šmigadūnā saprot ar īstu mīlestību, ne?
Varbūt tu esi mana izeja.
Tava izeja no kā?
ŠMIGADŪNA ATGRIEZIETIES DRĪZ!
Kāpēc tu tā gribi tagad pāriet to tiltiņu?
Vai tam ir kāds romantisks iemesls?
Jā, tieši tā.
Ir romantisks iemesls. Ļoti romantisks iemesls.
Kāds tas ir?
-Es tev tūlīt pateikšu. -Labi.
Kāds ir tas iemesls.
Jo tas ir... ļoti romantisks.
Mana ģimene to sauc par "Skinera sajūtu".
Skinera sajūta?
Jā! Vairāk nekā pirms 50 gadiem
mani vecvecāki devās pastaigā uz vietējo kājāmgājēju tiltiņu.
Un, kad viņi to šķērsoja,
viņi aizgāja pa taisno sarakstīties.
Vectēvs teica: kad viņš ar vecmāti šķērsoja to tiltiņu,
viņš nešauboties zināja, ka tā ir īsta mīlestība.
-Tā bija Skinera sajūta. -Tieši tā.
Un to nevar apšaubīt. Un to var sajust tikai Skiners.
Un otrs nekad nevar zināt, vai viņš to jūt vai nejūt.
Dakteri Džoš Skiner, neesmu dzirdējusi neko skaistāku.
Lieliski. Tāpēc Skineriem ir tradīcija pāriet ar saderināto pāri tiltiņam,
lai viņi var būt droši, ka tā ir īsta mīlestība.
Nu, es noteikti būšu pagodināta šķērsot ar tevi šo tiltiņu.
-Labi, izklausās lieliski. Ejam! -Labi.
Nolādēts.
Vai tu to sajuti? Tāpat kā vectēvs Skiners?
Īstenībā ne.
-Man ļoti žēl, Betsij. -Bet...
Tad tā nav īsta mīlestība? Mēs neprecēsimies?
Laikam ne. Es esmu tikpat apmulsis kā tu.
Pie velna Skinera sajūtu! Tā ir lāsts.
Papam tas nepatiks.
Jā, tāpēc varbūt aiztaupīsim viņam šo ziņu,
domājot par viņa jūtām un manu dzīvību?
Papu!
Paga! Tiešām, nesaki papam!
Tev viss būs kārtībā, Betsij! Pasaulē ir daudz citu puišu!
Varbūt kāds tuvāks tavam vecumam!
Lai cik tu būtu veca.
Tev tikai...
jāturpina mēģināt.
Tā, kā varu jums palīdzēt, mīļā?
Īstenībā es meklēju mēru. Vai viņš mājās?
Diemžēl nav. Viņš atkal devies pastaigā.
Viņam patīk iet pastaigās.
Kādas ir jūsu istabiņas viesnīcā?
Es vienmēr pie kliņķa piesienu garu striķi.
Īstenībā tādēļ esmu te.
Izrādās, Mildreda Leitone lika mūs izmest
un pateica, lai neviens pilsētnieks nedod mums pajumti.
Tāpēc es cerēju - varbūt mērs var iejaukties?
Ak nē.
Mērs negrib saiet ragos ar "Mātēm pret nākotni".
Es domāju, ka viņas ir raganas.
Tad kur lai mēs nakšņojam?
Es nezinu. Vai jūs paliksiet kaut kur kopā?
Laikam. Viss joprojām ir nedaudz sarežģīti.
Ziniet, es dzirdēju, ka dakteris Lopess meklē jaunu medmāsu.
Darbs nodrošina pilnu pansiju.
Es esmu nedaudz par prasmīgu tam. Es esmu ārste.
Nu, varbūt mērs varēs jums palīdzēt, kad atgriezīsies no pastaigas.
Viņam tā patīk pastaigāties.
Dažreiz viņš stundām tik staigā un staigā.
Menlovas kundze, piedodiet par jautājumu,
bet cik daudz jūs īsti zināt par savu vīru?
Labs jautājums.
Šķiet, viņu iepazīt nav viegli.
Viņš ir atšķirīgs.
Daži vīri kaujas, lādas Smēķē, dzer un kliedz
Pamet māju vai, vēl ļaunāk Paliek - elle vien
Bet mans vīrs ir mīlīgs Sentimentāls, mierīgs
Kā apsieta Valentīndienas dāvaniņa
Viņš dīvainis
Mans vīrietis
Ak, mīļā.
Daži pārnāk mājās tumsā Tie otro, saldo grib
Citiem vīriem acis mirdz Kad kādi svārki ņirb
Bet mans vīrs ēst taisa Tam acis nepiesaista
Nekādas citas meitenes Jaunākas vai jaukākas
Viņš ir dīvainis
Mans vīrietis
Es vidusskolā biju tieši tāda pati.
Parādi man vēl kādu citu Tik maigu, izteiksmīgu
Tik naktī vēlētos es
Redzēt viņu vairāk agresīvu
Nu re.
Dažreiz šķiet tas pārāk labi Lai tā būtu gan
Bet laukā izlauzties grib vīrs Kas apslēpts acīm man
Kaut spētu darīt brīvu Un viņu ieraudzītu
Es tādu, kāds viņš ir Lai mirdzēt var
Viņš ir dīvainis
Mans vīrietis
Menlovas kundze, jūs taču varat savu vīru pabikstīt,
lai palīdzētu viņam izlauzties no čaulas.
Ak nē. Es to nespētu.
Tas jāizlemj viņam, nevis man.
Tā ir atsaukta! Atsaukta! Dakteris Skiners to atsauca.
Kārson, par ko tu runā?
Pag. Kas atsaucis ko?
Un vai viņš tā drīkst iebrāzties jebkur?
Skinera kungs! Viņš lauzis saderināšanos.
Un nu Betsija ir izmisumā. Tā ir atsaukta! Atsaukta!
Oho. Viņš to izdarīja. Tiešām izdarīja.
Varbūt Džošs beidzot ir gatavs piestrādāt pie mūsu attiecībām.
Un vectēvs teica: kad viņš ar vecmāti šķērsoja to tiltiņu,
viņš nešauboties zināja, ka tā ir īsta mīlestība.
Ak vai.
Viņš to sauca par "Skinera sajūtu".
Dāmas, kura grib šķērsot tiltiņu ar mani?
Ātrāk, jo varbūt viens fermeris grib mani nogalināt.
Es ceru, ka tā esmu es.
Es to uzzināju tikai pirms desmit sekundēm,
bet nu tas ir mans vienīgais sapnis.
Protams, jā! Lai ir dziesma! Velns, kādēļ gan ne?
Bieži esmu dzirdējusi Mani tas neuzrunā
"Tiltu šķērsosim Kad tur nonāksim"
Bet nu, kad 23 gados Joprojām esmu vientuļa
Man ir jauna filozofija
Atrodi tiltu Un šķērso to tūlīt
Atrodi tiltu Un šķērso to tūlīt pat
Un lai citas meitas gaida Šķiež tās laiku, novilcina
Atrodi tiltu Un šķērso to tūlīt pat
-Atrodi puisi -Atrodi puisi
-Un gredzenu dabū -Un gredzenu dabū
Atrodi puisi Un gredzenu sadabū
Lai tām citām kājas pinas Kad uz altāri tās skrienas
Atrodi puisi Un gredzenu sadabū, sadabū
Brūtgāns iet, un brūte iet Otrā pusē tiksimies
Otrā pusē tiksimies
Piedod. Man žēl... Prieks... Atā.
Tā nav(a) metafora Nē, tur kas vairāk ir(a)
Tas tiešām reāls tilts
Māsiņ, to kungu dabū
Skrien, dabū viņu
Tā nav(a) metafora Nē, tur kas vairāk ir(a)
Tas tiešām reāls tilts
Nē.
Māsiņ, to kungu dabū
Skrien, dabū viņu
-Atrodi tiltu un šķērso to tūlīt -Tā nav(a) metafora
Nē, tur kas vairāk ir(a)
-Atrodi tiltu un šķērso to tūlīt -Tas tiešām reāls tilts
-Lūdzu, nākamā. Ej. -Katru dienu, ko tu svārsties
Tu tik vecāka izskaties
Atrodi tiltu
-Un šķērso to tūlīt pat -Labi. Skaidrs. Tā jau es domāju.
Atrodi tiltu un šķērso to tūlīt
Kādai ir jābūt īstajai!
Atrodi tiltu un šķērso to tūlīt O, šķērso to tūlīt
Visas tās, kas notūļājas Kādā ejā atstiepj kājas
Atrodi tiltu Un šķērso to tūlīt pat
Šķērso to tiltu tūlīt pat!
Labi, kura nākamā?
Beidziet, nevar būt, ka jau visas.
Tiešām? Vairs nevienas nav?
Jā!
-Nespēju noticēt. -Mela.
Tu visu dienu darīji šo?
Tas bija eksperiments.
Mēģināju atrast veidu, kā mums tikt prom.
Proti, kā tev tikt prom?
Kamēr es skraidu pa pilsētu, meklēdama mums naktsmājas?
Tu nespēj darīt neko citu,
tik to, kas prasa vismazāko emocionālo piepūli.
Teikšu tā, es nezinu, kā tu definē "piepūli",
bet bija liels dejas priekšnesums.
-Uz redzi, Džoš. -Mela... Mela, beidz.
Nē, nē, nē. Tas ir skaidrs, tagad esam katrs par sevi.
-Mela. -Piekāst tevi, Džoš.
Tu salauzi manas meitas sirdi.
-Viņa pastāstīja papam! -Tu esi līķis.
Jā, tā ir īsta šautene.
Ei, tu, nāc atpakaļ!
Au! Mans dibens!
Piedod, Pīt!
Debilisms!
Dakteri Skiner?
Sveiki, mācītāj. Piedodiet, es... Te ir vaļā vai...
Tā Kunga nams vienmēr ir vaļā. Palieciet, cik ilgi gribat.
Tas ir labāk nekā doties mājās, jā?
Vai jūs kas satrauc?
Protams, kāpēc gan ne?
Man bijušas dažas grūtas dienas.
Mēs ar draudzeni izšķīrāmies.
Mani piespieda bildināt, draudot ar bisi, un nu šķiet, ka esmu iestrēdzis te.
Jo acīmredzot man nav iespēju atrast īstu mīlestību, lai ko tas nozīmētu.
Nu, krietnajai Bībelei ir par to kas sakāms.
"Īsta mīlestība panes visu un uzticas visam,
tā cer uz visu un iztur visu."
Citiem vārdiem sakot, tā prasa daudz darba.
Tāpēc tā nav kaut kas, ko var atrast.
Tā ir kaut kas, ko var radīt.
Bet ja nu es...
Bet ja nu es to vienkārši nespēju?
Ja tas ir fermeris Makdano, sakiet, ka pametu pilsētu.
Emma, kas jūs tik vēlu šurp atvedis?
Piedodiet. Nevarēju pagulēt, tāpēc izkārtoju Kārsona skapi.
Man šķita, šīs varētu noderēt nabagiem.
Emma, tas ir brīnišķīgi. Mums vajadzēja jūrnieku kostīmus, paldies.
Nav par ko, mācītāj. Tiksimies kūku tirdziņā.
Un nu, atbildot uz jūsu jautājumu, es domāju, ka katram...
Kas tā bija?
Emma Teita, skolmeistariene.
Skolmeistariene? Un ko tas nozīmē? Vai viņa ir precējusies vai...
O nē. Emma ir gana skaidri pateikusi, ka nealkst pēc laulības.
Kaut man būtu bijis viņas spēks.
Viņa nemēģināja šķērsot kopā ar mani tiltu.
Tai jābūt viņai.
Tā nu es esmu Atkal viena
Klīstu pa ielām vientulīga
Mums ar Džošu Viss no sliedēm nogājis
Šķiet, ir laiks...
-Jā? -Dakteris Lopess?
-Tas esmu es. -Kas tā ir, mīļais?
Es esmu Melisa Gimbla. Par to medmāsas vietu.
O, tad jums vajag citu dakteri Lopesu. Mirklīti.
Jums vajag mūsu dēlu.
Horhe, kāds pie tevis atnācis.
Sveiki.
Jipī jū.
Atrodi tiltu Un šķērso to tūlīt
Atrodi tiltu Un šķērso to tūlīt pat
Un lai citas meitas gaida Šķiež tās laiku, novilcina
Atrodi tiltu Un šķērso to tūlīt pat
-Atrodi puisi -Atrodi puisi
-Un gredzenu dabū -Un gredzenu dabū
Atrodi puisi Un gredzenu sadabū
Lai tām citām kājas pinas Kad uz altāri tās skrienas
Atrodi puisi Un gredzenu sadabū, sadabū
Brūtgāns iet, un brūte iet Otrā pusē tiksimies
Tā nav(a) metafora Nē, tur kas vairāk ir(a)
Tas tiešām reāls tilts
Māsiņ, to kungu dabū
Dabū viņu
Atrodi tiltu un šķērso to tūlīt
Atrodi tiltu un šķērso to O, šķērso to tūlīt
Visas tās, kas notūļājas Kādā ejā atstiepj kājas
Atrodi tiltu un šķērso to tūlīt pat...
Tulkojusi Laura Hansone